b'\n_START_ARTICLE_\nFred Durst\n_START_PARAGRAPH_\nWilliam Frederick "Fred" Durst (s. 20. elokuuta 1970 Jacksonville, Florida, Yhdysvallat) on nu metal -yhtye Limp Bizkitin laulaja ja Wes Borlandin l\xc3\xa4hdetty\xc3\xa4 Limp Bizkitist\xc3\xa4 my\xc3\xb6s kitaristi. Durst on my\xc3\xb6s yhtyeen johtohahmo. Durstin kastetodistuksessa lukee nimi Frederick Allen Mayne III. Durstin vanhemmat erosivat h\xc3\xa4nen ollessaan lapsi, ja \xc3\xa4idin avioiduttua uudestaan Durst sai uuden nimen William Frederick Durst._NEWLINE_High Schoolin j\xc3\xa4lkeen Durst liittyi Yhdysvaltojen merivoimiin, mutta armeijaura j\xc3\xa4i lyhyeksi Durstin murrettua ranteensa lautaillessaan lomalla. Armeijan j\xc3\xa4lkeen h\xc3\xa4n ty\xc3\xb6skenteli surffauskaupoissa ja tatuoijana. Kerrotaan, ett\xc3\xa4 kun Korn oli keikalla Jacksonvilless\xc3\xa4, k\xc3\xa4viv\xc3\xa4t yhtyeen basisti Reginald "Fieldy" Arvizu ja kitaristi Brian "Head" Welch Durstin tatuoitavana, jolloin h\xc3\xa4n antoi heille Limp Bizkitin demon, jonka seurauksena yhtye sai levytyssopimuksen._NEWLINE_Durst toimii paitsi Limp Bizkitin johtohahmona, my\xc3\xb6s varatoimitusjohtajana Interscope-levy-yhti\xc3\xb6ss\xc3\xa4, ja h\xc3\xa4n kuuluu Flip- ja Flawless-levy-yhti\xc3\xb6iden johtokuntiin. H\xc3\xa4n on my\xc3\xb6s ohjannut musiikkivideoita muun muassa Limp Bizkitille, Kornille ja Staindille._NEWLINE_Durst on ollut naimisissa kerran, ja h\xc3\xa4nell\xc3\xa4 on tyt\xc3\xa4r Adriana (s. 1990) ja poika Dallas (s. 2001)._NEWLINE_Vuonna 2006 Durst ajoi Los Angelesissa tahallaan kahden ihmisen p\xc3\xa4\xc3\xa4lle mutta selvisi sakoilla ja ehdonalaisella. Durst on istunut vankilassa pahoinpidelty\xc3\xa4\xc3\xa4n miehen, jonka kanssa h\xc3\xa4nen silloinen tytt\xc3\xb6yst\xc3\xa4v\xc3\xa4ns\xc3\xa4 petti h\xc3\xa4nt\xc3\xa4.'